CELEX: 62021TN0330
Language: fi
Date: 2021-06-12 00:00:00
Title: Asia T-330/21: Kanne 12.6.2021 – EWC Academy v. komissio

9.8.2021   
            
            
               FI
            
            
               Euroopan unionin virallinen lehti
            
            
               C 320/44
            
         
      Kanne 12.6.2021 – EWC Academy v. komissio
      (Asia T-330/21)
      (2021/C 320/50)
      Oikeudenkäyntikieli: saksa
      
         Asianosaiset
      
      
         Kantaja: EWC Academy GmbH (Hampuri, Saksa) (edustaja: asianajaja H. Däubler-Gmelin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan pätemättömäksi ja kumoamaan Euroopan unionin komission työllisyys-, sosiaali- ja osallisuusasioiden pääosaston 14.4.2021 tekemän hylkäyspäätöksen (EMPL), EMPL.B.2/AP/ab, viite Ares (2021)
               
            
                  —
               
               
                  velvoittamaan komission tekemään oikeudenmukaisen tukipäätöksen
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteeseen.
      
                  1)
               
               
                  Komission 14.4.2021 antamassa riidanalaisessa hylkäyspäätöksessä ymmärretään väärin unionin varainhoitoasetuksen (1) 197 artiklan 2 kohdan c alakohdan merkitys ehdotuspyynnön VP/2020/008 yhteydessä ja sovelletaan kyseisiä säännöksiä virheellisesti eurooppalaisiin yritysneuvostoihin. Tukea hakeville eurooppalaisille yritysneuvostoille asetettu vaatimus esittää näytöksi vakaudesta ja taloudellisesta kapasiteetista oma talousarvio tai vuosittainen tilinpäätös ja pankkitili jättää kantajan mukaan suuren enemmistön eurooppalaisista yritysneuvostoista, joille ei direktiivin 2009/38/EY (2) täytäntöönpanemiseksi annetuissa kansallisissa säännöksissä anneta omaa oikeushenkilöllisyyttä, etukäteen tuen ulkopuolelle. Tämä on yhdenvertaisen kohtelun ja syrjintäkiellon periaatteiden vastaista ja samalla täysin ristiriidassa tukiohjelman tarkoituksen kanssa.
               
            
                  2)
               
               
                  Koska hakukelpoisten piirin rajoittamista ei mainita ehdotuspyynnössä, jota jopa nimenomaisesti mainitaan sovellettavan rajoituksitta muun muassa brittiläisiin eurooppalaisiin yritysneuvostoihin, rajoitus on lisäksi unionin perustavanlaatuisen avoimuusperiaatteen vastainen.
               
            
                  3)
               
               
                  Hylkäyspäätöksessä omaksuttu tulkinta ja sen soveltaminen eurooppalaisiin yritysneuvostoihin johtaa lisäksi sellaisten yritysten perusteettomaan suosimiseen, joita – työmarkkinaosapuolina – suorastaan kehotetaan ehdotuspyynnössä VP/2020/00 esittämiin sopivia rahoitettavia hankkeita.
               
            
         (1)  Unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annettu Euroopan parlamentin ja neuvoston asetus (EU, Euratom) 2018/1046 (EUVL 2018, L 193, s. 1).
      
         (2)  Eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä 6.5.2009 annettu Euroopan parlamentin ja neuvoston asetus 2009/38/EY (uudelleenlaadittu toisinto) (EUVL 2009, L 122, s. 28).